En marxa el servei 'La Biblio a casa'
22 de maig de 2020

La Biblioteca Municipal de l'Eliana ha reobert les seues portes aquesta setmana per a rebre als primers usuaris. No obstant això, no totes la persones que volgueren  tenen la possibilitat d'acudir presencialment a causa dels riscos de la pandèmia provocada pel Covid-19, com ara els majors de 70 anys, les persones amb mobilitat reduïda o per qualsevol altra circumstància.

Pensant especialment en ells s'ha posat en marxa el servei ‘La Biblio a casa’, a través del qual es realitzarà el préstec de llibres directament al domicili dels veïns i veïnes que no es puguen desplaçar fins al centre. Per a sol·licitar-ho hauran de contactar per telèfon al 96 274 23 71 o bé a través del correu electrònic prestecsbiblioteca@leliana.es dins del nou horari, de dilluns a divendres de 10.30 a 13 hores i els dimarts a la vesprada, de 17 a 19 hores.